Montpellier se ‘Stalinistiese’ boete geskrap | Netwerk24
Montpellier se Springbok-haker Bismarck du Plessis se salaris het onder dié getel wat die Franse rugbyliga se aandag getrek het. Foto: Getty Images
Die kommissie het egter ’n vorige boete van €50 000 wat die Franse rugbyliga (LFP) weens “oortredings van deursigtige verpligtinge” aan die klub opgelê het, tot €100 000 verhoog, berig Rugby365.
Montpellier is aanvanklik beboet omdat hy die perk van €11,3 miljoen per jaar vir salarisse oorskry het deur spelers ’n bykomende €428 000 te betaal vir die 2017-’18-seisoen toe die span tweede geëindig het.
Die salarisse van die Springbok-broers Bismarck en Jannie du Plessis het onder dié getel wat die LFP se aandag getrek het.
Montpellier se president, Mohed Altrad, het verlede maand gesê die klub is die slagoffer van ’n “Stalinistiese stelsel” waar die liga die spelers se pryse bepaal.
Volgens Reuters verdien die veelsydige agterspeler Frans Steyn €500 000 per jaar by Montpellier, terwyl Netwerk24 in Mei berig het Handré Pollard se aanbod sal meebring dat die losskakel sowat R20 miljoen ’n seisoen verdien.
Die Engelse en Europese kampioen, Saracens, is Maandag met 35 ligapunte en ’n yslike £5,36 miljoen (meer as R100 miljoen) beboet vir oortredings rakende regulasies oor salarisperke in die Engelse Premierliga.
Meer oor: Top14 | Montpellier